open-index/open-wikipedia-markdown huggingface dataset:
Kellokosken sosiaali- ja terveysasema

**Kellokosken sosiaali- ja terveysasema** on Tuusulan Kellokosken kunnanosassa toimiva kunnallinen terveysasema. 

Toimintansa kehittämiseksi Tuusulan terveysasemien kullekin asiakkaalle nimettiin alkuvuonna 2019 hänen asioistaan vastaava yhteyshenkilö hoitotiimistä. Kun asiakas tuntee tarvitsevansa hoitoa, hän ottaa yhteyttä yhteyshenkilöönsä. Hänen koordinoimanaan asiakkaan tarpeita paremmin vastaava hoito päästään aloittamaan nopeammin. Tällä lähestymisellä kiireettömän terveydenhoidon aiempi keskimäärin 28 vuorokauden jono saatiin käytännössä poistettua alkuvuoden 2019 aikana. 

Kellokosken terveysasema (Kuntotaival 2) palvelee akuuttipotilaita arkisin kello 8-16 (perjantaisin 8-15.30); kesälomakaudella toimipisteen lääkäri- ja sairaanhoitajien vastaanotto voi olla muutaman viikon ajan kiinni jolloin Etelä-Tuusulan sosiaali- ja terveysasema vastaa palvelujen tuottamisesta. Muina aikoina terveydenhuollon akuuteissa tilanteissa asukkaita palvelee Hyvinkään sairaalan yhteydessä toimiva Hyvinkää Akuutti (Sairaalankatu 1).

Kellokosken, kuten muidenkin Tuusulan terveysaseman palvelut ovat kuuluneet 1. tammikuuta 2019 lähtien Keski-Uudenmaan sote-kuntayhtymänä (Keusote) tunnetun usean kunnan yhteisen yhtymän vastuulle. Keusotessa ovat mukana Hyvinkää, Järvenpää, Mäntsälä, Nurmijärvi, Pornainen ja Tuusula. Vuoden 2023 alusta Keusoten alue muodostaa Keski-Uudenmaan hyvinvointialueen.

Samassa rakennuksessa Kellokosken sosiaali- ja terveysaseman kanssa sijaitsee myös Kellokosken kirjasto.

## Lähteet
Hail

**Hail** tarkoittaa seuraavia:

* *hail*, englanninkielinen tervehdys
* Ha’il, kaupunki Saudi-Arabiassa
* Ha’il, provinssi Saudi-Arabiassa
Yhdysvaltain kauppasota 2018–

**Yhdysvaltain kauppasota 2018–** tarkoittaa presidentti Donald Trumpin käynnistämiä pyrkimyksiä neuvotella Yhdysvaltojen edun mukaisia kauppasopimuksia ja pienentää Yhdysvaltojen kroonista kauppataseen alijäämää. Presidentti Trump on asettanut tariffeja Kanadalle, Meksikolle, Kiinalle sekä Euroopan unionille. Kiinan presidentti Xi Jinping on puheessaan kehottanut kansalaisia valmistautumaan pitkään marssiin, ja Kiinan pyrkimys sietää Yhdysvaltojen kauppasodan vaikutukset saattaa kestää viisitoista vuotta.

## Euroopan unioni ja kauppasodan uhka
Jose Manuel Barroson mukaan Yhdysvaltojen ja Euroopan unionin välinen kauppasota tulee olemaan vahingollisempi kuin Yhdysvaltojen ja Kiinan välinen kauppasota. Kauppasopimus Euroopan unionin kanssa on epätodennäköinen, koska Yhdysvallat haluaa sopimukseen mukaan maataloustuotteet. Trump haluaa myös kauppasopimuksen Brexitin jälkeisen Ison-Britannian kanssa. Trump kannattaakin Britannian eroamista Euroopan unionista.

## Kiistakapulana ulkomailta tuotavat autot
Joulukuussa 2018 Trump on sanonut, että hänellä ei ole välitöntä aikomusta lisätä saksalaisille autoille tariffeja. Autotariffien lisääminen vaarantaisi Euroopan jo muutenkin vaikeuksien kanssa painiskelevan talouskasvun, ja Euroopan unioni kärsii samanaikaisesti Brexitistä. Trump on myös painostanut Japania autojen viennistä Yhdysvaltoihin, ja on lisäämässä painostusta ennen vuoden 2020 presidentinvaaleja.

## Kauppasodan vahingolliset vaikutukset
Toukokuussa 2019 OECD on varoittanut, että Kiinan ja Yhdysvaltojen kauppasota satuttaa Yhdysvaltojen taloutta ja maailmantaloutta. OECD:n laskelman mukaan vahinko on 600 miljrdia Yhdysvaltain dollaria. Yhdysvaltain keskuspankin pääjohtaja Jerome Powell on sanonut, että keskuspankki tulee elvyttämään tarvittaessa.

## Yhdysvaltojen uhattu asema ainoana supervaltana
Kiina on syyttänyt Yhdysvaltoja maailmanhistorian suurimman kauppasodan käynnistämisestä.

Kiinan kauppasodassa on kyse nousevasta supervallasta, joka ei salli vapaata Kiinan markkinoilla investoimista ja toimimista ulkomaalaisille. Kauppasodan päättymiseksi Kiinan pitäisi tehdä reformeja ja avata talouttaan ulkomaalaisille. Kauppasodan päättyminen vaatisi Xi Jinpingiltä *"nöyryyttäviksi koettuja myönnytyksiä"*.

Samoihin aikoihin Yhdysvallat on lisännyt kiinalaisen verkkoyhtiö Huawein mustalle listalle. Toukokuun lopussa 2019 sanomalehti *[[Los Angeles Times]]* on kirjoittanut, että Kiinan ja Yhdysvaltojen konfliktia kutsutaan kauppasodaksi, mutta siinä on kyse suuremmasta yhteenotosta.

3. kesäkuuta 2019 pitämässään puheessa ulkoministeri Mike Pompeo vaati Kiinaa viettämään Tiananmenin aukion välikohtauksen 30-vuotispäivää. Pompeo myös sanoi että Kiina pyrkii olemaan maailman mahtavin talous- ja sotilaallinen mahti sekä Kiinalla on pyrkimys levittää totalitaarista yhteiskuntavisiotaan maailmanlaajuisesti.

## Kiinan ja Yhdysvaltojen kauppasodasta hyötyvät maat
Vietnam on yksi suurimmista kauppasodista hyötyjistä. Tuotantoa siirtyy Kiinasta Vietnamiin. Muita hyötyjiä ovat Bangladesh, Indonesia, Thaimaa sekä Intia.

Taiwanin presidentin Tsai Ing-wenin mukaan Taiwan hyötyy kauppasodasta.

## Lähteet
Westminsterin roomalaiskatolinen arkkihiippakunta

**Westmisterin roomalaiskatolinen arkkihiippakunta** on katolinen hiippakunta Englannissa. Sen keskuspaikka on Westminster. Se perustettiin vuonna 1622 **Englannin (ja [[Wales]]in) apostolisena vikariaattina**. 30. tammikuuta 1688 siitä erotettiin laajoja alueita kolmeksi uudeksi apostoliseksi vikariaatiksi, jolloin sen nimi muutettiin **Lontoon alueen apostoliseksi vikariaatiksi**. 30. toukokuuta 1784 siitä erotettiin Newfoundlandin apostolinen prefektuuri, vaikkakin se oli ollut osa vikariaattia vain muodollisesti, ollen käytännössä osa Québecin hiippakuntaa. 26. marraskuuta 1784 vikariaatista erotettiin Yhdysvaltojen apostolinen prefektuuri. 29. syyskuuta 1850 vikariaatti kohotettiin hiippakunnaksi nimellä **Westminsterin arkkihiippakunta**. Samassa yhteydessä siitä erotettiin omaksi hiippakunnakseen Southwarkin hiippakunta. 20. heinäkuuta 1917 arkkihiippakunnasta erotettiin omaksi hiippakunnakseen Brentwoodin hiippakunta.

Vuonna 2017 hiippakuntaan kuului 214 seurakuntaa, joihin kuului yhteensä 439 740 jäsentä. Nämä muodostivat 8,9% hiippakunnan alueen väkiluvusta.

## Lähteet
Käsipallo kesäolympialaisissa 2020

**[[Käsipallo]]ssa** kilpailtiin **[[kesäolympialaiset 2020|Tokion 2020 kesäolympialaisissa]]** 15:tta kertaa. Olympialaisissa oli omat turnaukset naisille ja miehille. Kumpaankin turnaukseen osallistui 12 joukkuetta. Ottelut pelattiin  Yoyogi National Stadiumilla. Ranska voitti kummatkin turnaukset.

## Aikataulu
Lähde:

## Mitaliyhteenveto

## Mitalitaulukko

## Lähteet
Inkeroinen (kaupunginosa)

**Inkeroinen** on Kouvolan kaupunginosa ja tilastoalue, Anjalankosken suuralueella. Sen alueella sijaitsee Inkeroisten taajama. Inkeroisten tilastoalueella asui 4 687 henkilöä vuonna 2023 ja taajamassa lähes 5 000. Inkeroisten kaupunginosa ja tilastoalue ovat alueeltaan täysin erilaiset. Inkeroisten kaupunginosa rajautuu lännessä Kymijokeen, mutta tilastoalueeseen kuuluu myös Anjalan kirkonkylä.

## Lähteet

## Aiheesta muualla
Käsipallo kesäolympialaisissa 2020 – miesten turnaus

**Miesten käsipalloturnaus [[Kesäolympialaiset 2020|Tokion olympialaisissa 2020]]** käydään Yoyogi National Stadiumilla, Tokiossa. Alkulohkojen ottelut pelataan 24. heinäkuuta – 1. elokuuta. Pudotuspelit alkavat 3. elokuuta ja loppuottelu pelataan 7. elokuuta. Turnaukseen osallistuu 12 joukkuetta. Hallitsevana mestarina turnaukseen lähtee Tanska.

## Karsinnat
Olympiaturnaukseen osallistuu 12 joukkuetta. Isäntämaa Japani pääsee olympiaturnaukseen ilman karsintaa. Yksi paikka jaetaan MM–kilpailujen voittajalle. Jos Japani olisi voittanut MM–kilpailut, olisi paikka myönnetty hopeaa saavuttaneelle maalle. Neljälle alueelle (Amerikka, Eurooppa, Aasia, Afrikka) on annettu yksi paikka, jonka he karsivat valitsemassaan tapahtumassa. Loput kuusi maata valitaan kolmessa erillisessä karsintaturnauksessa siten, että jokaisen turnauksen kaksi parasta maata pääsevät olympialaisiin. Turnauksiin valitaan MM–kilpailuissa 2019 parhaiten sijoittuneet joukkueet, jotka eivät ole vielä saavuttaneet olympiapaikkaa sekä eri maanosien parhaita joukkueita.

### Olympiaturnaukseen päässeet joukkueet

## Lohkovaihe
### Lohko A




### Lohko B




## Pudotuspelit

### Ottelut

#### Puolivälierät

#### Välierät

#### Pronssiottelu

#### Loppuottelu

## Sijoitukset

## Lähteet
Ateenan roomalaiskatolinen arkkihiippakunta

**Ateenan roomalaiskatolinen arkkihiippakunta** (, ) on katolinen arkkihiippakunta Kreikassa. Se on suoraan Pyhän istuimen alaisuudessa.

Hiippakunta käsittää Manner-Kreikan eteläisen osan eli Keski-Kreikan ja Peloponnesoksen niemimaan. Siihen kuuluu 15 seurakuntaa, joiden jäsenmäärä vuonna 2017 oli noin . Hiippakunnan katedraali eli piispanistuin on Ateenassa sijaitseva Pyhän Dionysios Areopagitan katedraali.

Hiippakunta perustettiin alun perin vuonna 1205, mutta lakkasi olemasta vuonna 1483 ja muutettiin titulaaripiispan istuimeksi. Hiippakunta perustettiin uudelleen 23. heinäkuuta 1875.

## Arkkipiispat

Ateenan arkkipiispat nykyisen arkkihiippakunnan ajalta eli vuodesta 1875 ovat olleet:

* Giovanni Marango (Ioánnis Maragkós) (23. heinäkuuta 1875 – 17. joulukuuta 1891)
* Giuseppe Zaffino (Tzouzépe Zaffíno) (29. huhtikuuta 1892 – 7. helmikuuta 1895)
* Gaetano De Angelis, O.F.M.Conv. † (7. helmikuuta 1895 - 20. elokuuta 1900)
* Antonio Delenda (António Ntelénta) (20. elokuuta 1900 – ?. elokuuta 1911)
* Louis Petit (Louí Petí) A.A. (4. maaliskuuta 1912 – 24. kesäkuuta 1926)
* Giovanni Battista Filippucci (Tziovánni Batísta Filipoútsi) (24. helmikuuta 1927 – 29. toukokuuta 1947)
* Marco Sigala (Márko Sigkála) (29. toukokuuta 1947 – 10. maaliskuuta 1950)
* Marius Macrionitis (Mários Makryonítis) S.I. (11. maaliskuuta 1953 – 8. huhtikuuta 1959)
* Venédiktos Príntezis (15. toukokuuta 1959 – 17. marraskuuta 1972)
* Nikólaos Fóskolos (25. kesäkuuta 1973 – 12. elokuuta 2014)
* Sevastianós Rossolátos (12. elokuuta 2014 – 14. heinäkuuta 2021)
* Theódoros Kontídis S.I. (14. heinäkuuta 2021 – )

## Lähteet

## Aiheesta muualla

* Η Καθολική Εκκλησία στην Ελλάδα – Catholic Church in Greece
Bambergin roomalaiskatolinen arkkihiippakunta

**Bambergin roomalaiskatolinen arkkihiippakunta** on katolinen hiippakunta Baijerissa Saksassa. Sen keskuspaikka on Bamberg. Se perustettiin 1. marraskuuta 1007 Bambergin hiippakuntana, ja korotettiin arkkihiippakunnaksi 1. huhtikuuta 1818.

Vuonna 2015 hiippakuntaan kuului 310 seurakuntaa, joihin kuului yhteensä 696&nbsp;247 jäsentä. Nämä muodostivat 32,9 prosenttia hiippakunnan alueen väestöstä.

## Lähteet
Teatteri Trala

**Teatteri Trala** on vuonna 1990 perustettu esittävien taiteiden teatteri. Trala saa nimensä sanoista **T**eatteria **RA**kkaudesta **LA**uluun. Trala tuottaa paljon näytelmiä erilaisille katsojille, eniten musiikkituotantoja. Trala tuottaa yleensä neljä eri tuotantoa vuoden aikana.

Tralan päänäyttämö sijaitsee Virkkalan Klubitalolla. Lisäksi Tralalla on kesäteatterinäyttämö Lohjanjärven rannalla Virkkalan Vanhan kalkkitehtaan kupeessa.

Tralan taiteellisena johtajana toimii tällä hetkellä Jussi Salminen.

## Aiheesta muualla
* Teatteri Trala
* Henkilökunta
Kouvolan taitoluistelu

**Kouvolan taitoluistelu** on kouvolalainen taitoluisteluseura, johon kuuluu noin 150 luistelijaa. Se perustettiin vuonna 1995. Seuran kotihalli on Lumon Areena, ja harjoituksia pidetään sen lisäksi myös Kouvolan kolmessa muussa jäähallissa Inkeroisissa, Kuusankoskella ja Valkealassa. 

Seura järjestää taitoluisteluvalmennusta kaikille, lapsesta aikuiseen, luistelukoulujen, harraste-, kehitys- sekä kilparyhmien muodossa.

Seurassa luistelijoiden valmennuksesta vastaa valmentajatiimi yhdessä koulutettujen apuvalmentajien ja ohjaajien kanssa. Valmentajat jakavat luistelijat tasoryhmiin iän ja taitojen perusteella.

Kouvolan taitoluistelu ry:n lisäksi Kouvolassa toimii myös toinen taitoluisteluseura, KooKoo Jäätaiturit (KKJT).

## Historia
Kouvolan jäähalli valmistui vuonna 1982. Ennen hallin valmistumista ensimmäiset taitoluistelijat harjoittelivat ulkokentillä paikallisen jääkiekkoseuran alaisessa taitoluistelujaostossa.

Kouvolaan perustettiin itsenäinen taitoluisteluseura Kouvolan Taitoluistelu 1995.

Vuonna 1998 toiminta laajeni Kuusankoskelle luistelukoulun käynnistymisen myötä. 

Päävalmentajina seurassa ovat olleet Maaret Lehto, Marina Shirshova ja Irina Nikolaeva (o.s. Bolchakova). Valmennuspäällikköinä seurassa ovat toimineet Aleksei Kozlov 2013–2015 ja Hennette Toivanen 2015–2017. 

## Lähteet
*Kouvolan taitoluistelun nettisivut
Ombitasviiri

**Ombitasviiri** (C50H67N7O8) on peptidomimeettinen eli peptidien ominaisuuksia matkiva orgaaninen yhdiste. Yhdistettä käytetään lääketieteessä hepatiitti C-infektioiden hoitoon yhdessä muiden viruslääkkeiden kanssa. Ombitasviiri kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Ombitasviiri sitoutuu hepatiittiviruksen jakautumisen kannalta keskeiseen proteiiniin NS5A. Proteiinin toiminta estyy ja virukset eivät kykene enää jakaantumaan. Sitä käytetään yhdessä paritapreviirin ja ritonaviirin kanssa HCV:n genotyypin 4 hoidossa ja genotyypin 1 infektioiden hoidossa yhdistelmään lisätään myös dasabuviiri. Ombitasviiriä sisältävien yhdistelmien hoitoteho on yleensä erittäin hyvä. Lääkeaine annetaan tablettina. Ombitasviiri hyväksyttiin markkinoille Yhdysvalloissa vuonna 2014 ja Euroopan unionin alueella vuonna 2015.

## Haittavaikutukset
Ombitasviirin, paritapreviirin, dasabuviirin ja ritonaviirin yhdistelmä on useimmiten hyvin siedetty. Mahdollisia haittavaikutuksia ovat unettomuus, väsymys, pääkipu, huonovointisuus, ripuli ja ihottuma.

## Lähteet
Sipoon herttua

**Sipoon herttua** on suomalainen komediasarja, jonka pääosissa näyttelevät Kari Hietalahti, Pirjo Heikkilä, Riku Nieminen, Pekka Strang ja Mari Perankoski. Sarjan ovat ohjanneet Teppo Airaksinen (1. kausi) sekä Antti Heikki Pesonen (2. kausi) ja sen ovat käsikirjoittaneet Atte Järvinen (kaudet 1–2) ja John Lundsten (kausi 1). Sarjaa on julkaistu Elisa Viihde -suoratoistopalvelussa kahden tuotantokauden verran vuosina 2018–2019. Sarjan kolmatta tuotantokautta alettiin julkaista 11. kesäkuuta 2023 Elisa Viihde Viaplay -suoratoistopalvelussa.

Sarja kertoo kauppaneuvoksen titteliä havittelevasta sipoolaisesta bisnesmiehestä Pasi Kovalaisesta (Kari Hietalahti). Kovalainen on ehtinyt tekemään kunnassa useita vilppejä, näkemättä niissä itse mitään väärää. Tekoihin ovat sotkeutuneet myös kunnanjohtaja Pirkko Haavisto (Miitta Sorvali) ja kunnanvaltuuston puheenjohtaja Tapani Maskula (Ville Myllyrinne). Poliisi yrittää saada Kovalaisen vankilaan ja lehdistö kaivelee Kovalaisesta paljastuksia lööppeihinsä. Toisella tuotantokaudella Kovalainen on laajentanut toimiaan hyväntekeväisyyteen ja Sipoossa on meneillään uuden kunnanjohtajan valinta.

## Rooleissa
### Keskeisissä rooleissa

### Sivurooleissa

#### Ensimmäinen tuotantokausi

#### Toinen tuotantokausi

## Jaksot

### Ensimmäinen tuotantokausi

### Toinen tuotantokausi

## Lähteet

## Aiheesta muualla
* Sarjan jaksot Elisa Viihde -palvelussa
* Ensimmäisen kauden traileri YouTubessa
* Toisen kauden traileri YouTubessa
*
Barcelonan roomalaiskatolinen arkkihiippakunta

**Barcelonan roomalaiskatolinen arkkihiippakunta** on katolinen hiippakunta Kataloniassa Espanjassa. Sen keskuspaikka on Barcelona. Se perustettiin ensi kerran 300-luvulla, mutta lakkasi olemasta vuonna 713. Vuonna 850 hiippakunta perustettiin uudelleen, ja 900-luvulla siihen liitettiin Egaran hiippakunta. Vuonna 1237 hiippakunnasta irrotettiin omaksi hiippakunnakseen Mallorcan hiippakunta. 25. maaliskuuta 1964 hiippakunta korotettiin arkkihiippakunnaksi ja 15. kesäkuuta 2004 siitä tuli metropoliitanistuin. Tässä yhteydessä siitä lohkaistiin kaksi hiippakuntaa, jotka tulivat sen alaisuuteen, nimittäin Sant Feliu de Llobregatin hiippakunta sekä Terrassan hiippakunta.

Vuonna 2016 hiippakuntaan kuului 215 seurakuntaa. Niissä oli 2 105 820 jäsentä, jotka muodostivat 79,7% alueen väestöstä.

## Lähteet
Lentopallo kesäolympialaisissa 2020

**[[Lentopallo]]ssa** kilpailtiin  **[[kesäolympialaiset 2020|Tokion 2020 kesäolympialaisissa]]** 15:tta kertaa. Lentopallossa kilpailtiin sisällä pelattavassa lentopallossa ja rantalentopallossa. Olympialaisissa oli omat turnaukset naisille ja miehille. Sisälentopalloturnauksiin osallistui 12 joukkuetta ja rantalentopalloon 24 joukkuetta. Ariake Arenalla pelattii sisälentopallo-ottelut ja rantalentopallo-ottelut pelatiin Shiokaze Parkilla.

Menestyinen maa oli Yhdysvallat, jonka urheilijat voittivat naisten kummatkin turnaukset. Ranska voitti miesten sisälentopallon ja norjalaispari miesten rantalentopallon.

## Aikataulu
Lähde:

## Mitaliyhteenveto

## Mitalitaulukko

## Lähteet
Saka Finland

**Saka Finland Oy** eli **Saka** (ent. **Suomen Autokauppa Oy**) on oululainen ajoneuvokaupan alalla toimiva yritys. Yritys aloitti vuonna 2015 avaamalla kolme toimipistettä. Vuonna 2017 yrityksen liikevaihto oli 91,1 miljoonaa euroa ja vuonna 2018 159,7 miljoonaa euroa. Vuonna 2022 liikevaihto oli 571 miljoonaa euroa ja yritys työllisti lähes 500 henkilöä. Vuonna 2024 Sakasta tuli Suomen suurin käytettyjen autojen kauppa. 

Vuonna 2019 Saka avasi autojen maahantuontia Suomeen helpottavan toimipisteen Tukholmaan. Yrityksen toimitusjohtajana on toiminut 1. heinäkuuta 2023 lähtien Petri Poukkula.

Sakalle on jaettu vuonna 2018 Oulun kaupungin yrittäjäpalkinto.

## Kritiikkiä
Sakan toiminnasta tuli Kilpailu- ja kuluttajavirastolle vuoden 2022 alkupuoliskolla viidenneksi eniten valituksia kaikista Suomen yrityksistä ja toiseksi eniten autoalan yrityksistä Kamuxin jälkeen, yhteensä 242. Vuonna 2023 Sakan toiminnasta tuli eniten valituksia Suomen autoliikkeistä. Valitusten määrän suhteessa myytyjen autojen määrään Saka oli vuoden 2020 tilastoissa alan kärjessä. Kilpailu- ja kuluttajavirasto tutkii samaa asiaa edelleen vuonna 2025. 
## Lähteet
{{viitteet|viitteet=}}

## Aiheesta muualla
*Sakan kotisivut
Lahja Lehtonen

**Lahja Anna-Maija Lehtonen** (3. elokuuta 1927 Helsinki – 19. elokuuta 2016 Helsinki) oli pitkään Ambomaalla Namibiassa lähetystyössä toiminut filosofian maisteri ja englannin kielen opettaja, jonka työura tapahtui pääasiassa Oshigambon lukiossa, jota hän oli perustamassa yhdessä Toivo Tirrosen kanssa vuonna 1960 ja jossa hän toimi englannin opettajana.

Lehtonen syntyi Helsingissä 3.8.1927 pastori Mauri Lehtoselle ja Margit Lehtoselle. Perhe muutti usein, ja Lahja Lehtonen kävi koulua Jämsänkoskella. Myöhemmin perhe asui Tampereen Messukylässä. Lehtonen opiskeli kieliä Helsingin yliopistossa, seuraten tässä äitinsä jalanjälkiä.

Lehtosen ensimmäinen työkausi Ambomaalla ajoittui vuosiin 1954–58, ja hän työskenteli alusta lähtien Oshigambossa, aluksi tyttökoulun opettajana. Oshigambon lukion perustamisen jälkeen hän opetti tässä koulussa, ja Tirrosen lähdettyä Suomeen 1970-luvun puolivälissä hän toimi sen rehtorina. Vararehtoriksi tuli vuonna 1977 hänen oma entinen oppilaansa Timoteus Ndakunda. Vuonna 1980 he vaihtoivat rooleja, ja Lehtonen toimi sen jälkeen vararehtorina.

Etelä-Afrikan puolustusvoimien perustettua tukikohdan vain puolen kilometrin päähän lukiosta Lehtonen protestoi voimakkaasti ja sai aikaan sen, että tukikohta siirtyi kahden kilometrin päähän. Namibian itsenäistyttyä hän oli oikeutettu äänestämään vaaleissa, ja vuoden 1989 vaaleissa hän sai kunnian äänestää ensimmäisenä Oshigambon vaalihuoneistossa.

Kotimaahan Lehtonen palasi pysyvästi vasta vuonna 1991. Työvuosia hänelle kertyi Ambomaalla yli 35.

Lehtonen kirjoitti Ambomaan koululaitoksen sekä Oshigambon lukion historiateokset ja käänsi englanniksi Matti Peltolan kirjoittaman Martti Rautasen vuonna 1994 ilmestyneen elämäkerran. Käännös ilmestyi vuonna 2002. Hän laati yhteistyössä Eljas Suikkasen kanssa myös englanti-oshindonga-sanakirjan Toivo Tirrosen oshindonga-englanti-sanakirjan pohjalta. Lehtosen sanakirja ilmestyi vuonna 1996. Lehtonen kirjoitti oshindongaksi teoksen Oshigambon historiasta vuodesta 1650 vuoteen 1950. Eläkkeelle jäämisensä jälkeen Lehtonen huolestui ambokielen tilanteesta Namibiassa, sillä tämä kieli oli alkanut jäädä englannin kielen jalkoihin. Lehtonen puhui voimakkaasti ambokielen käytön puolesta.

Ambolaisten Lehtoselle antama nimi oli * Kanyeku*. Yhden selityksen mukaan se tulisi erään linnun nimestä, toisen selityksen mukaan se tulisi verbistä *nyekula* ‘heilauttaa päätään tai kättään’, sillä liikkeelle lähtiessään Lehtosella oli tapana heilauttaa kättään ja päätään yhden kerran samanaikaisesti. Tämä lempinimi on periytynyt myös hänen kaimoilleen, joista niin ikään käytetään lempinimeä * Kanyeku*.

Eräässä Namibiassa ilmestyneessä muistokirjoituksessa Lehtosta verrattiin apinanleipäpuuhun, joka oli kaatunut.

## Teokset
*
*
*
*
*
*

## Käännös
*

## Lähteet
Smartly.io Solutions

**Smartly.io Solutions** on helsinkiläinen ohjelmistokehityksen alalla toimiva yritys. Vuonna 2018 sen liikevaihto oli 46,0 miljoonaa euroa.

## Lähteet

## Aiheesta muualla
*https://www.smartly.io/
Djellaba

**Djellaba** () on Marokossa ja muissa Afrikan luoteisosan Maghreb-maissa sekä miesten että naisten käyttämä pitkä kaapu. Siinä on yleensä myös väljä huppu, joka suojaa päätä auringolta, hiekkamyrskyiltä ja kylmältä. Djellaban perinteinen materiaali on villa, mutta suosiota ovat viime vuosikymmeninä saaneet myös kevyemmät puuvillakankaiset djellabat.

Djellaba oli alun perin miesten vaate, mutta 1950-luvulta alkaen se on ollut enemmän naisten kuin miesten suosiossa. Naisten djellabat ovat usein koristeellisempia ja värikkäämpiä kuin miesten. Djellabaa käytetään arkivaatteena miltei missä tilanteissa tahansa, mutta juhlavaate se ei yleensä ole.

Vuosina 1962–1963 Suomen Punainen Risti toimitti sodasta toipuvaan ja vasta itsenäistyneeseen Algeriaan ainakin 15&nbsp;000 Suomessa ommeltua djellabaa.

## Lähteet

## Aiheesta muualla
Janne Kaske

**Janne Kaske** (s. 12. toukokuuta 1986 Porvoo) on suomalainen golfammattilainen. Kaske edusti Suomen maajoukkuetta vuosina 1998–2009 ja aloitti ammattiuran vuonna 2010. Hän asustaa Bangkokissa ja keskittyy urallaan erityisesti aasialaisiin golfturnauksiin. Vuonna 2019 hän tuli toiseksi Asian Tourin Maekyung Openissa, hävittyään korealaiselle Taehee Leelle. 

## Ura
Kaske aloitti ammattilaisuransa vuonna 2010, sijoituttuaan vuonna 2009 maailmanlaajuisissa amatöörien golf-tilastoissa sijalle 49. Vuonna 2015 Kaskesta tuli ensimmäinen suomalaispelaaja, joka on voittanut Asian Development Tourin. Vuonna 2016 hän sai oikeuden pelata Asian Tourissa sekä PGA Tour Chinassa ja vuonna 2017 hän sai paikan Volvo China Openissa. Vuonna 2019 hän sijoittui toiseksi Asian Tourin Maekyung Openissa ja voitti uransa siihen mennessä suurimman rahapalkinnon.

Kasken sponsoreina toimivat muun muassa thaimaalainen suurpanimo Singha ja japanilainen urheiluvälinevalmistaja Honma. Singhan kanssa tehty sopimus ei ole tavanomainen, sillä sopimusta on kuvailtu käytännössä ikuiseksi.

## Lähteet

## Aiheesta muualla
* Janne Kasken viralliset kotisivut
4. kaupunginosa

**4. kaupunginosa** tai **IV kaupunginosa** tarkoittaa jonkin kaupungin kaupunginosaa, jolle on kaupunginosia numeroitaessa annettu järjestysnumeroksi *4.* eli roomalaisilla numeroilla *IV*. Joissakin kaupungeissa neljännelle kaupunginosalle on annettu järjestysnumeron lisäksi myös nimi.

## Neljänsiä kaupunginosia
*Forssassa: Korkeavaha
*Helsingissä: Kamppi
*Hämeenlinnassa: Saaristenmäki
*Ikaalisissa: Kiviniemi
*Joensuussa: IV kaupunginosa
*Jyväskylässä: Lutakko
*Keravalla: Keskusta
*Kotkassa: 4. kaupunginosa
*Kuopiossa: Multimäki
*Lohjalla: Hiidensalmi
*Mikkelissä: Kaukola
*Naantalissa: Karvetti
*Oulussa: Hollihaka
*Porissa: Karhunpää
*Rovaniemellä: Pullinranta
*Tampereella: IV kaupunginosa eli Amurin pohjoisosa
*Turussa: IV kaupunginosa eli Martti
*Vaasassa: 4. kaupunginosa eli Vöyrinkaupungin eteläosa, Klemettilä ja osa keskustasta
*Valkeakoskella: 4. kaupunginosa
Doctor Robert

**Doctor Robert** on brittiläisen rockyhtyeen The Beatlesin kappale. Se julkaistiin yhtyeen vuoden 1966 albumilla *[[Revolver (The Beatlesin albumi)|Revolver]]* kaikkialla paitsi Pohjois-Amerikassa, jossa se julkaistiin albumilla *[[Yesterday and Today]]*. Kappaleen teki John Lennon.

## Kokoonpano
*John Lennon – päälaulu, rytmikitara, harmoni 
*Paul McCartney – bassokitara, laulu 
*George Harrison – soolokitara, marakassit, taustalaulu
*Ringo Starr – rummut

## Lähteet
Lentopallo kesäolympialaisissa 2020 – naisten turnaus

**Naisten lentopalloturnaus [[Kesäolympialaiset 2020|Tokion olympialaisissa 2020]]** käytiin Ariake Arenalla, Tokiossa. Alkulohko-ottelut pelattiin 25. heinäkuuta – 2. elokuuta. Pudotuspelit alkoivat 4. elokuuta ja päättyivät loppuotteluun 8. elokuuta. Turnaukseen osallistui 12 joukkuetta. Hallitsevana mestarina turnaukseen lähti Kiina. Mestaruuden voitti Yhdysvallat.

## Karsinnat
Olympiaturnaukseen pääsee 12 maata. Isäntämaa Japani pääsee turnaukseen ilman karsintoja. Kuusi maata valitaan kuuden erillisen kansainvälisen karsintaturnauksen kautta. Nämä pelataan 9. – 11. elokuuta 2019. Jokaiseen turnaukseen osallistuu neljä maata. Kansainvälisiin karsintaturnauksiin valittiin 24 FIVB:n rankingin parasta maata, jotka eivät ole jo saaneet paikkaa olympiaturnauksessa. Viisi viimeistä paikkaa jaettiin viidessä alueellisessa karsintaturnauksessa. Alueet olivat Aasia, Afrikka, Eurooppa, Etelä-Amerikka ja Pohjois- ja Keski-Amerikka. Alueelliset turnaukset pidettiin 6. – 12. tammikuuta 2020.

### Olympiaturnaukseen päässeet joukkueet

## Turnaus

### Alkulohkot

#### Lohko A

#### Lohko B

### Pudotuspelit

#### Puolivälierät

#### Välierät

#### Pronssiottelu

#### Loppuottelu

## Sijoitukset

## Mitalistijoukkueiden pelaajat

## Lähteet
Anton Mejias

**Anton Mejias** (s. 2001) on suomalainen pianisti ja säveltäjä. Hän voitti pohjoismaisille pianisteille järjestetyn Nordic Piano Competition -pianokilpailun ensipalkinnon Ingesundissa Ruotsissa vuonna 2019. Samana vuonna hän pääsi opiskelemaan tunnettuun ja arvostettuun Curtis-instituuttiin Philadelphiassa.
Mejias aloitti pianonsoiton 5-vuotiaana. 

## Lähteet
Claude Frollo

**Claude Frollo** on Victor Hugon vuonna 1831 julkaistussa romaanissa *[[Pariisin Notre-Dame]]* esiintyvä kuvitteellinen henkilöhahmo.  

## Toiminta kirjassa

Claude Frollo on Notre Damen arkkidiakoni, joka pelasti epämuodostuneen pojan Quasimodon hengen kasvattaen tämän omana lapsenaan. Myöhemmin Frollo alkoi hyljeksiä Quasimodoa ja antoi jopa väkijoukon julkisesti pilkata ja nöyryyttää häntä. Myöhemmin Frollo rakastui tulisesti Esmeralda-nimiseen mustalaisnaiseen ja yritti saada hänet väkisin itselleen, mutta Esmeraldan torjuttua Frollon tunteet häntä kohtaan Frollo luovutti Esmeraldan viranomaisille hirtettäväksi. Nähtyään  Frollon nauravan Esmeraldan hirttämiselle Quasimodo työnsi Frollon alas parvekkeelta. Frollo sai hetkeksi otteen gargoilista ja yritti pyytää Quasimodoa auttamaan, mutta vihaisena Esmeraldan kuolemasta kellonsoittaja torjui Frollon avunpyynnöt, ja tämä kuoli pudottuaan alas katuun.

## Disney-elokuvassa
Disneyn elokuvassa Notre Damen kellonsoittaja Frollo kuvattiin säälimättömänä ja omahyväisenä Pariisin oikeusministerinä ja tuomarina, jolla oli vahva jumalkompleksi ja syvä usko siihen, että hänen tekonsa ovat Jumalan oikeuttamia. Frolloa on pidetty yhtenä ilkeimmistä ja pahimmista Disneyn konnista koskaan. Romaanissa Frollo oli aluksi hyvä Quasimodoa kohtaan ja muuttui pahaksi vasta alettuaan himoita Esmeraldaa. Elokuvassa Frollo oli paha alusta alkaen.

Elokuvan alussa Frollo jahtasi mustalaisnaista, joka kantoi epämuodostunutta lastaan mukanaan. Frollo aiheutti naisen kuoleman ja yritti tappaa myös lapsen, mutta Notre Damen arkkidiakoni esti tämän. Frollo suostui kasvattamaan lapsen Notre Damen katedraaliin suljettuna ja nimesi hänet Quasimodoksi. Frollo ohjeisti Quasimodoa olemaan poistumatta katedraalista ja valehteli tälle, että tämä oli hylätty pienenä. Kun Quasimodo oli 20-vuotias, Frollo kohtasi Esmeralda-nimisen mustalaisnaisen, ja tämän tanssiesityksen aikana Frollo ihastui tulisesti Esmeraldaan. Myöhemmin Frollo uskoi tämän olevan hänen koettelemuksensa, ja hän päätti joko saada Esmeraldan väkisin itselleen tai hankkiutua eroon Esmeraldasta. Frollo ei myöskään auttanut Quasimodoa, kun väkijoukko pilkkasi häntä kyttyräselkäisyyden vuoksi. Myöhemmin Frollo suunnitteli hävittävänsä kaikki kaupungin mustalaiset miestensä avulla. Quasimodo pelasti Esmeraldan ja taisteli Frolloa vastaan, joka tunnusti tappaneensa Quasimodon äidin. Frollo melkein onnistui tappamaan Esmeraldan ja Quasimodon, mutta gargoili, jonka päällä hän seisoi petti hänen painostaan, ja Frollo putosi alhaalla olevaan sulaan lyijyyn ja kuoli.

### Descendants
Romaanissa *[[Descendants: Isle of the Lost]]* kerrotaan, että Claude Frollo on herätetty uudelleen henkiin ja vangittu Isle of the Lostille. Frollolla on Claudine-niminen tytär, joka toimii Dragon Hallin kellonsoittajana. Frollo pitää saarella pientä kauppaa, joka myy ranskalaista ruokaa saaren asukkaille.
Hwang Bo-ram

**Hwang Bo-ram** (s. 6. lokakuuta 1987) on eteläkorealainen jalkapalloilija. Hän on pelipaikaltaan puolustaja. Hän pelasi Etelä-Korean naisten maajoukkueessa vuoden 2015 MM-kilpailuissa kaksi alkulohko-ottelua mutta ei päässyt neljännesvälieräotteluun varoitustilin täyttymisen vuoksi. Vuoden 2019 MM-kilpailuissa hän pelasi myös kaksi alkulohko-ottelua. MM-kisojen 2019 päättyessä hän on pelannut 45 maaottelua.

Hwangin poikaystävä kosi häntä vuoden 2015 MM-kilpailuissa Costa Ricaa vastaan pelatun ottelun jälkeen. Hwang synnytti tyttären helmikuussa 2018.

## Lähteet
Rantalentopallo kesäolympialaisissa 2020 – miesten turnaus

**Miesten rantalentopalloturnaus [[Kesäolympialaiset 2020|Tokion olympialaisissa 2020]]** käydään Shiokaze Parkilla, Tokiossa 24. heinäkuuta – 7. elokuuta. Turnaukseen osallistuu 24 joukkuetta. Hallitsevana mestarina turnaukseen lähtee Brasilia.

## Karsinnat
Olympiaturnaukseen pääsee 24 joukkuetta. Yhteen joukkueeseen kuuluu kaksi urheilijaa. Yhdestä maasta olympialaisiin saa osallistua korkeintaan kaksi paria. Isäntämaa Japani saa turnaukseen saa vähintään yhden joukkueen, mutta saa karsintojen kautta yrittää saada myös toisen joukkueen. Vuoden 2019 MM–kilpailujen voittaja pääsee suoraan olympiaturnaukseen. Kaksi joukkuetta valitaan erillisessä karsintaturnauksessa syyskuussa 2019. Karsintaturnaukseen ei saa osallistua sellainen urheilija, joka on jo saanut paikan MM–kilpailujen kautta. 15 joukkuetta valitaan FIVB:n olympiarankingin perusteella. Ranking tarkastellaan 13. kesäkuuta 2021. Viisi viimeistä joukkuetta valitaan viiden erillisen karsintaturnauksen kautta. Karsintaturnaukset pelataan 21. – 27. kesäkuuta 2021. Viidellä maantieteellisellä alueella on oma turnaus: maantieteelliset alueet ovat Aasia, Afrikka, Eurooppa, Etelä-Amerikka sekä Pohjois- ja Keski-Amerikka.

### Olympiaturnaukseen päässeet joukkueet

## Mitalistijoukkueiden pelaajat

## Lähteet
Lee Eun-mi

**Lee Eun-mi** (s. 18. elokuuta 1988) on eteläkorealainen jalkapalloilija. Hän on pelipaikaltaan puolustaja. Hän pelasi Etelä-Korean naisten maajoukkueessa vuoden 2015 MM-kilpailuissa joukkueen kaikki neljä ottelua alusta loppuun. Vuoden 2019 MM-kilpailuissa hän pelasi vain viimeisessä alkulohko-ottelussa. MM-kisojen 2019 päättyessä hän on pelannut kaikkiaan 89 maaottelua ja tehnyt niissä 14 maalia.

## Lähteet
Cho So-hyun

**Cho So-hyun** (s. 24. kesäkuuta 1988) on eteläkorealainen jalkapalloilija. Hän on pelipaikaltaan puolustava keskikenttäpelaaja. Hän pelasi Etelä-Korean naisten maajoukkueen kapteenina vuoden 2015 MM-kilpailuissa joukkueen kaikki neljä ottelua alusta loppuun ja teki joukkueensa ensimmäisen maalin 2–1-voittoon päättyneessä alkulohko-ottelussa Espanjaa vastaan. Hän oli Etelä-Korean joukkueen kapteeni myös vuoden 2019 MM-kilpailuissa ja pelasi kaikki kolme ottelua kokonaan. MM-kisojen 2019 päättyessä hän on pelannut kaikkiaan 124 maaottelua ja tehnyt niissä 20 maalia.

Cho pelasi vuonna 2018 ensimmäisenä eteläkorealaisena naispelaajana Norjassa. Hän edusti Avaldsnes IL:ää. Tammikuussa 2019 hän siirtyi Englantiin West Ham Unitedin joukkueeseen. Tammikuussa 2021 hän siirtyi loppukauden kestävällä lainasopimuksella samassa sarjassa pelaavaan Tottenham Hotspuriin.

## Lähteet
Kim Do-yeon

**Kim Do-yeon** (s. 7. joulukuuta 1988) on eteläkorealainen jalkapalloilija. Hän on pelipaikaltaan puolustaja. Hän pelasi Etelä-Korean naisten maajoukkueessa vuoden 2015 MM-kilpailuissa yhden alkulohko-ottelun sekä neljännesvälieräottelun Ranskaa vastaan. Vuoden 2019 MM-kilpailuissa hän pelasi kaikki Etelä-Korean kolme ottelua alusta loppuun. MM-kisojen 2019 päättyessä hän on pelannut 83 maaottelua ja tehnyt niissä yhden maalin.

## Lähteet
Lim Seon-joo

**Lim Seon-joo** (s. 27. marraskuuta 1990) on eteläkorealainen jalkapalloilija. Hän on pelipaikaltaan keskuspuolustaja. Hän saavutti pronssia alle 20-vuotiaiden MM-kilpailuissa 2010. Hän kuului Etelä-Korean naisten maajoukkueeseen vuoden 2015 MM-kilpailuissa mutta pääsi kentälle vain vaihtopelaajana yhden alkulohko-ottelun lopussa. Hän kuului Etelä-Korean joukkueeseen myös vuoden 2019 MM-kilpailuissa mutta ei päässyt pelaamaan lainkaan. MM-kisoihin 2019 mennessä hän on pelannut 76 maaottelua ja tehnyt niissä viisi maalia.

## Lähteet
Dashiki

**Dashiki** on Länsi-Afrikassa yleinen pään yli puettava väljä paita, jonka V-muotoisen kaula-aukon reunus, helma ja hihat on usein kirjailtu värikkäin kuvioin. Se on yleisempi miesten kuin naisten vaatteena. Arkikäyttöön tarkoitetut dashikit ovat vaatimattomampia, juhlakäyttöön tarkoitetut valmistetaan esimerkiksi silkkibrokadista.

Dashiki nousi 1960-luvun loppupuolen Yhdysvalloissa erääksi mustien vapautusliikkeen symboliksi ja sai hippiliikkeen ja muiden vastakulttuuri-ilmiöiden myötä suosiota myös valkoisten länsimaalaisten keskuudessa. Kirjonnan sijasta painokankaista tehtyjä dashikeja tuotettiin tekstiiliteollisuuden halpatuotantomaissa Aasiassa, ja niiden kuviointiin tuli vaikutteita myös itäafrikkalaisista perinnevaatteista.

Dashiki on ollut muodissa myös 2010-luvulla.

Sana dashiki tulee joruban kielen sanasta *danshiki*, joka puolestaan johtuu hausankielisestä ilmauksesta *dan ciki*, joka tarkoittaa ”alla olevaa”.

## Lähteet
Ji So-yun

**Ji So-yun** (s. 21. helmikuuta 1991) on eteläkorealainen jalkapalloilija. Hän on pelipaikaltaan hyökkääjä. Hän pelasi alle 17-vuotiaiden MM-kilpailuissa 2008 ja teki turnauksessa kaksi maalia. Hän saavutti pronssia alle 20-vuotiaiden MM-kilpailuissa 2010 ja teki turnauksessa kahdeksan maalia. Hän pelasi Etelä-Korean naisten maajoukkueessa vuoden 2015 MM-kilpailuissa kolme alkulohko-ottelua ja teki maalin rangaistuspotkusta ottelussa Costa Ricaa vastaan. Vuoden 2019 MM-kilpailuissa hän pelasi kaikki Etelä-Korean kolme ottelua alusta loppuun. MM-kisojen 2019 päättyessä hän on pelannut yhteensä 119 maaottelua ja tehnyt niissä 54 maalia.

Ji on vuodesta 2014 edustanut englantilaisseura Chelseaa. Kaudella 2014–2015 Englannin pelaajayhdistys PFA valitsi hänet kauden parhaaksi naispelaajaksi.

## Lähteet
Kang Yu-mi

**Kang Yu-mi** (s. 5. lokakuuta 1991) on eteläkorealainen jalkapalloilija. Hän on pelipaikaltaan keskikenttäpelaaja. Hän saavutti pronssia alle 20-vuotiaiden MM-kilpailuissa 2010. Hän kuului Etelä-Korean naisten maajoukkueeseen vuoden 2015 MM-kilpailuissa ja pelasi joukkueen jokaisessa neljässä ottelussa avauskokoonpanossa. Vuoden 2019 MM-kilpailuissa hän pelasi yhdessä alkulohko-ottelussa avauskokoonpanossa ja pääsi yhdessä vaihtopelaajana kentälle. MM-kisojen 2019 päättyessä hän on pelannut kaikkiaan 28 maaottelua ja tehnyt niissä kahdeksan maalia.

## Lähteet
Jung Seol-bin

**Jung Seol-bin** (s. 6. tammikuuta 1990) on eteläkorealainen jalkapalloilija. Hän on pelipaikaltaan hyökkääjä. Hän pelasi Etelä-Korean naisten maajoukkueessa vuoden 2015 MM-kilpailuissa kahdessa alkulohko-ottelussa, joissa hän pääsi vaihtopelaajana kentälle. Vuoden 2019 MM-kilpailuissa hän pelasi kahdessa alkulohko-ottelussa avauskokoonpanossa. MM-kisojen 2019 päättyessä hän on pelannut kaikkiaan 77 maaottelua ja tehnyt niissä 21 maalia.

## Lähteet
Bremenin lentoasema

**Bremenin lentoasema** ()  on kansainvälinen lentoasema Bremenin kaupungissa Pohjois-Saksassa. Lentoasema sijaitsee 3,5 kilometriä kaupungista etelään. Lentoaseman kautta kulkee vuosittain noin 2,5 miljoonaa matkustajaa.

## Lentoyhtiöt ja kohteet

Tilanne kesäkuussa 2019.

## Lähteet
Jousiammunta kesäolympialaisissa 2020

**[[Jousiammunta|Jousiammunnassa]]** kilpailtiin **[[kesäolympialaiset 2020|Tokion 2020 kesäolympialaisissa]]** 17:tta kertaa. Kilpailut käytiin Dream Island Archery Fieldilla. Eri kilpailutapahtumia oli viisi: yksilö- ja joukkuekilpailut miehille ja naisille sekä sekajoukkuekilpailu.

Menestynein maa oli Etelä-Korea, jonka urheilijat voittivat neljä tapahtumaa viidestä. Ainoastaan miesten yksilökilpailun voittaja, turkkilainen Mete Gazoz oli Etelä-Korean ulkopuolelta tullut jousiammunnan olympiavoittaja. Kaksi mitalia saavuttivat Venäjän olympiakomitea, Italia ja Japani. Menestynein urheilija oli eteläkorealainen An San, joka saavutti kolme olympiakultaa.

## Aikataulu
Lähde:

## Mitaliyhteenveto

## Mitalitaulukko

## Lähteet
Lee Min-a

**Lee Min-a** (s. 8. marraskuuta 1991) on eteläkorealainen jalkapalloilija. Hän on pelipaikaltaan keskikenttäpelaaja. Hän pelasi alle 17-vuotiaiden MM-kilpailuissa 2008 ja saavutti pronssia alle 20-vuotiaiden MM-kilpailuissa 2010. Hän pelasi Etelä-Korean naisten maajoukkueessa kaikissa kolmessa ottelussa vuoden 2019 MM-kilpailuissa. MM-kisojen päättyessä hän on pelannut kaikkiaan 60 maaottelua ja tehnyt niissä 14 maalia.

## Lähteet
HarmonyOS

**HarmonyOS** (työnimeltään **Ark OS** tai **Hongmeng**) on 9. elokuuta 2019 julkaistu Android-yhteensopiva mobiilikäyttöjärjestelmä, jota kehittää kiinalainen teknologiajätti Huawei. Käyttöjärjestelmän kehittäminen liittyy Androidin lisenssin menettämiseen osana Yhdysvaltojen ja Kiinan välistä kauppasotaa. Ensimmäiset HarmonyOS-laitteet ovat HONOR  ja Huawei Vision -älynäytöt.

HarmonyOS sisältää ohjelmointikielen kääntäjän nimeltä Ark Compiler. Ark Compiler on esitelty osana EMUI 9.1 -käyttöliittymäympäristöä.

Käyttöjärjestelmän on sanottu tulevan saataville vuonna 2020 ensimmäisellä kvartaalilla. Oletussovelluskauppana HarmonyOS:ssa on Huawein kehittämä AppGallery.

HarmonyOS:stä on kaksi versiota, joista ensimmäinen ("OpenHarmony") käyttää yhtiön LiteOS-ydintä ja on suunnattu älykelloihin ja esineiden internet -laitteisiin, ja toinen on Linux-ydintä käyttävä Android-klooni. Ars Technican tutkimuksen mukaan HarmonyOS on Android 10 ilman havaittavia eroja (*Android 10 with no discernible changes*).
Huawein oman ilmoituksen mukaan enemmän muistia sisältävät laitteet voivat sisältää Linux-ytimen.
Huawein saksalaiselle Computerbase-sivustolle antamien tietojen mukaan HarmonyOS käyttää Android Open Source Projectin (AOSP) lähdekoodia lisenssiehtojen mukaan, vaikka yhtiön edustajat ovat samalla kiistäneet sen perustuvan Androidiin, joka pätee vain OpenHarmony-versioon. Puhelimiin suunnattu Android-versio pystyy suorittamaan Android-sovelluksia ja käyttää Huawein EMUI-käyttöliittymän ulkoasua.

Huawei kertoi vuonna 2024 korvaavansa tulevaisuudessa Microsoft Windowsin valmistamissaan tietokoneissa HarmonyOS Nextillä, joka ei perustu enää Androidiin, vaan käyttää Huawein itse kehittämää ydintä. HarmonyOS Next ei tue Android-sovelluksia.

## Lähteet
Kim Hye-ri

**Kim Hye-ri** (s. 25. kesäkuuta 1990) on eteläkorealainen jalkapalloilija. Hän on pelipaikaltaan oikea laitapuolustaja. Hän saavutti pronssia alle 20-vuotiaiden MM-kilpailuissa 2010. Hän pelasi Etelä-Korean naisten maajoukkueessa vuoden 2015 MM-kilpailuissa kolme alkulohko-ottelua avauskokoonpanossa. Vuoden 2019 MM-kilpailuissa hän pelasi kaksi alkulohko-ottelua kokonaan. MM-kisojen 2019 päättyessä hän on pelannut 83 aikuisten maaottelua ja tehnyt niissä yhden maalin.

## Lähteet
Isojen ihmisten leikit

**Isojen ihmisten leikit** (*Le Grand chemin*) on Jean-Loup Hubertin käsikirjoittama ja ohjaama ranskalainen komediaelokuva vuodelta 1987. Siinä yhdeksänvuotias pariisilaispoika Louis viettää kesää 1959 maatilalla Bretagnessa sillä aikaa, kun äiti on synnyttämässä. Poika tutustuu samanikäiseen tyttöön Martineen ja oppii uusia asioita elämästä. Pääroolia näyttelee ohjaajan poika Antoine Hubert.

## Rooleissa

## Vastaanotto
Elokuva tuotti César-palkinnot Anémonelle ja Richard Bohringerille. Yhdysvaltojen National Board of Review of Motion Pictures asetti sen ehdolle vuoden parhaan vieraskielisen elokuvan sarjassa.

*Helsingin Sanomien* Mikael Fränti luonnehti elokuvaa sen tv-esityksen alla 1990 viehättäväksi komediaksi, jossa tuntuu Jean Renoirin impressionistinen henki. Elokuva toi Fräntille mieleen René Clémentin klassikon *[[Kielletyt leikit (vuoden 1952 elokuva)|Kielletyt leikit]]* (1951).

## Amerikkalaisversio
Vuonna 1991 tuli ensi-iltaan elokuvan amerikkalaisversio *[[Rakkauden keidas (vuoden 1991 elokuva)|Rakkauden keidas]]* (Paradise), jonka on ohjannut Mary Agnes Donohue. Sen pääroolissa on nuori Elijah Wood ja aikuispääosissa Melanie Griffith ja Don Johnson.

## Lähteet
Lee So-dam

**Lee So-dam** (s. 12. lokakuuta 1994) on eteläkorealainen jalkapalloilija. Hän on pelipaikaltaan keskikenttäpelaaja. Hän voitti alle 17-vuotiaiden maailmanmestaruuden vuonna 2010. Turnauksen loppuottelussa hän tuli vaihtopelaajana kentälle ja teki joukkueensa jatkoajalle vievän 3–3-tasoitusmaalin sekä onnistui maalinteossa myös rangaistuspotkukilpailussa. Hän pelasi alle 20-vuotiaiden MM-kilpailuissa vuosina 2012 ja 2014. Lee pelasi Etelä-Korean naisten maajoukkueessa vuoden 2015 MM-kilpailuissa, jossa hän pääsi kentälle vaihtopelaajana yhdessä alkulohko-ottelussa ja neljännesvälieräottelussa. Vuoden 2019 MM-kilpailuissa hän pääsi yhdessä alkulohko-ottelussa vaihtopelaajana kentälle. MM-kisojen 2019 päättyessä hän on pelannut kaikkiaan 51 aikuisten maaottelua ja tehnyt niissä viisi maalia.

## Lähteet
Yeo Min-ji

**Yeo Min-ji** (s. 27. huhtikuuta 1993) on eteläkorealainen jalkapalloilija. Hän on pelipaikaltaan hyökkääjä. Hän voitti alle 17-vuotiaiden maailmanmestaruuden vuonna 2010. Hänet palkittiin turnauksen parhaana pelaajana ja parhaana maalintekijänä. Hän pelasi alle 20-vuotiaiden MM-kilpailuissa vuonna 2012. Leeltä jäivät vuoden 2015 naisten MM-kilpailut loukkaantumisten vuoksi väliin mutta hän kuului Etelä-Korean joukkueeseen vuoden 2019 MM-kilpailuissa, joissa hän pääsi kahdessa ottelussa vaihtopelaajana kentälle ja pelasi yhden ottelun kokonaan sekä teki joukkueensa ainoan maalin koko kisoissa. MM-kisojen 2019 päättyessä hän on pelannut yhteensä 38 maaottelua ja tehnyt niissä 13 maalia.

## Lähteet
Shin Dam-yeong

**Shin Dam-yeong** (s. 2. lokakuuta 1993) on eteläkorealainen jalkapalloilija. Hän on pelipaikaltaan puolustaja. Hän voitti alle 17-vuotiaiden maailmanmestaruuden vuonna 2010 ja pelasi myös alle 20-vuotiaiden MM-kilpailuissa vuonna 2012. Shiniltä jäivät vuoden 2015 naisten MM-kilpailut loukkaantumisten vuoksi väliin mutta hän kuului Etelä-Korean joukkueeseen vuoden 2019 MM-kilpailuissa ja pelasi yhden alkulohko-ottelun kokonaan. MM-kisojen 2019 päättyessä hän on pelannut kaikkiaan 39 maaottelua ja tehnyt niissä yhden maalin.

## Lähteet
Jousiammunta kesäolympialaisissa 2020 – miesten yksilökilpailu

**Miesten yksilökilpailu jousiammunnassa [[Kesäolympialaiset 2020|Tokion olympialaisissa 2020]]** käydään Dream Island Archery Fieldillä 23. – 31. heinäkuuta. Kilpailuun osallistuu 64 urheilijaa.

## Karsinnat
Yksilökilpailun karsinnat on liitetty osaksi joukkuekilpailun karsintaa. Joukkuekilpailuun pääsee 12 maata, ja jokaiselle joukkuekilpailuun osallistuvalle urheilijalle taataan paikka yksilökilpailussa. Isäntämaa Japani saa ilman karsintoja yhden joukkueen olympiaturnaukseen eli samalla kolme urheilijaa yksilökilpailuun. Vuoden 2019 MM–kilpailuista mukaan pääsee kahdeksan parasta joukkuetta. Jos Japani on kahdeksan parhaan joukossa, mukaan otetaan yhdeksänneksi paras joukkue. Loput kolme joukkuepaikkaa karsitaan erillisessä karsintaturnauksessa. Jos Japani ei ole saanut paikkaa MM–kilpailujen kautta ja osallistuu erilliseen karsintaturnaukseen ja on kolmen parhaan joukossa, paikan olympialaisiin saa karsintaturnauksen neljäs joukkue. Viisi urheilijaa pääsee olympiaturnaukseen sekajoukkuekarsintojen perusteella. Kun olympialaisiin pääsevät maat on selvillä, valitaan muista maista urheilijat siten, että yhdestä maasta korkeintaan yksi urheilija saa osallistua yksilökilpailuun. Neljä urheilijaa valitaan MM–kilpailujen 2019 perusteella. Aasian, Euroopan ja Amerikan maanosan sisäisissä kilpailuista on mahdollista yhden urheilijan päästä olympialaisiin. 13 paikkaa jaetaan maanosien omissa karsintaturnauksissa siten, että Eurooppa saa neljä, Aasia ja Amerikka kolme, Afrikka kaksi ja Oseania yhden urheilijan olympiaturnaukseen. Yksi paikka ratkaistaan erillisessä yksilökarsintaturnauksessa. Kaksi paikkaa on niin sanottuja kutsupaikkoja.

### Olympiaturnaukseen päässeet maat

1 Amerikan kiintiöön lisättiin yksi paikka, sillä Yhdysvallat voitti sekajoukkuekilpailun ja oli saanut paikan MM-kilpailujen kautta.

## Kilpailumuoto
Olympiaturnaus alkaa sillä, että jokainen urheilija ampuu 72 nuolta. Tulosten perusteella urheilijat laitetaan järjestykseen. Tämän jälkeen aloitetaan cupmuotoinen turnaus, jonka ensimmäisellä kierroksella kohtaavat karsinta-ammuntojen paras ja 64., toiseksi ja 63. sijoitettu jne. Cup-muodossa yksi ottelu koostuu kolmen nuolen sarjoista. Sarjan voittaja saa kaksi pistettä ja jos sarja päättyy tasan, kumpikin saa yhden pisteen. Ottelun voittaa se urheilija, joka saa ensin kuusi pistettä. Jos ottelu on tasan tilanteessa 5–5, kumpikin urheilija ampuu yhden nuolen. Lähemmäksi taulun keskipistettä osunut urheilija voittaa ottelun.

## Aikataulu
Sijoitusammunnat ammutaan 23. heinäkuuta. Cupin kaksi ensimmäistä kierrosta ammutaan 27., 28. ja 29. heinäkuuta. Aamupäivällä 31. heinäkuuta ammutaan neljännesvälierät, ja iltapäivällä puolivälierät, välierät, pronssiottelu ja loppuottelu.

## Turnaus

### Sijoitusammunnat

### Turnauspuu
#### Lohko 1

#### Lohko 2

#### Lohko 3

#### Lohko 4

#### Loppukierrokset

## Lähteet
Kang Ga-ae

**Kang Ga-ae** (s. 10. joulukuuta 1990) on eteläkorealainen jalkapalloilija. Hän on pelipaikaltaan maalivahti. Hän kuului Etelä-Korean naisten maajoukkueeseen vuoden 2019 MM-kilpailuissa mutta ei päässyt siellä pelaamaan. Ennen MM-kisoja hän on pelannut 13 maaottelua.

## Lähteet
Jang Sel-gi

**Jang Sel-gi** (s. 31. toukokuuta 1994) on eteläkorealainen jalkapalloilija. Hän on pelipaikaltaan puolustaja. Hän voitti alle 17-vuotiaiden maailmanmestaruuden vuonna 2010 ja teki loppuottelussa Japania vastaan rangaistuspotkukilpailussa Etelä-Korean viimeisen, mestaruuden tuoneen maalin. Hän pelasi alle 20-vuotiaiden MM-kilpailuissa vuosina 2012 ja 2014 ja oli jälkimmäisellä kerralla joukkueen kapteeni. Jang kuului Etelä-Korean naisten maajoukkueeseen vuoden 2019 MM-kilpailuissa ja pelasi joukkueen kaikki kolme ottelua alusta loppuun. MM-kisojen 2019 päättyessä hän on pelannut yhteensä 58 aikuisten maaottelua ja tehnyt niissä 11 maalia.

## Lähteet
Lee Geum-min

**Lee Geum-min** (s. 7. huhtikuuta 1994) on eteläkorealainen jalkapalloilija. Hän on pelipaikaltaan hyökkääjä. Hän voitti alle 17-vuotiaiden maailmanmestaruuden vuonna 2010 sekä pelasi alle 20-vuotiaiden MM-kilpailuissa vuosina 2012 ja 2014. Lee pelasi Etelä-Korean naisten maajoukkueessa vuoden 2015 MM-kilpailuissa vaihtopelaajana tasapeliin päättyneessä alkulohko-ottelussa Costa Ricaa vastaan ja koko pelin tappiollisessa neljännesvälieräottelussa Ranskaa vastaan. Vuoden 2019 MM-kilpailuissa hän pelasi joukkueen kaikki kolme ottelua alusta loppuun. MM-kisojen 2019 päättyessä hän on pelannut yhteensä 54 naisten maaottelua ja tehnyt niissä 16 maalia.

Lee siirtyi kotimaansa Gyeongju KHNP:stä englantilaisseura Manchester Cityyn elokuussa 2019. Kauden 2020–2021 hän pelaa lainalla toisessa englantilaisseurassa, Brighton & Hove Albionissa.

## Lähteet
Annika Rönni-Sällinen

**Annika Nina Elise Rönni-Sällinen** (s. 25. heinäkuuta 1976 Mänttä) on suomalainen ammattijärjestöjohtaja. Hänet valittiin kesäkuussa 2019 Palvelualojen ammattiliiton (PAM) puheenjohtajaksi.

Rönni-Sällinen on koulutukseltaan oikeustieteen kandidaatti (2002 Helsingin yliopisto). Hän on  toiminut ay-liikkeessä eri tehtävissä 1990-luvulta lähtien, ennen puheenjohtajavalintaa vuodesta 2015 SAK:ssa, viimeksi työehdot-osaston johtajana. Sitä ennen hän työskenteli pääasiassa PAMissa, muun muassa neuvottelupäällikkönä.

Rönni-Sällisen isä oli kansanedustaja Tero Rönni.

## Lähteet

## Aiheesta muualla
* Päivitetty ansioluettelo Palvelualojen ammattiliiton verkkosivulla